
MARTFŰ VÁROS  POLGÁRMESTERÉTŐL                                                 
 Martfű, Szent István tér 1. Tel: 56/450-222.
                                                   E L Ő T E R J E S Z T É S

    önkormányzati rendeletekben meghatározott szabálysértési rendelkezések hatályon kívül

                                                               helyezéséről 

Tisztelt Képviselő-testület!

2012. április 15-én hatályba lépett a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény, mely szerint megszűnik a települési önkormányzatoknak az a lehetősége, hogy helyi rendeleteikben szabálysértési tényállást állapíthassanak meg. 

A továbbiakban ilyen rendelkezést csak a törvény tartalmazhat, ezért az önkormányzatok 2012. május 31-ig kötelesek hatályon kívül helyezni a helyi szabályokból a korábban meghatározott szabálysértési rendelkezéseiket.
A felülvizsgálatot elvégeztük, ennek eredményeként megállapításra került, hogy Martfű Város Önkormányzatának öt rendelete:

· a szeszes ital közterületen történő fogyasztásának tilalmáról szóló 25/2008. (XI.28.) ,

· a köztemetőkről és a temetkezés rendjéről szóló 23/2005. (X.7.),

· az állattartás szabályairól szóló 14/2009. (X.1.),

· a város címeréről és zászlajáról szóló 19/2008. (X.31.), valamint 

· a település környezetvédelmi szabályairól szóló 20/2008. (XI.28.)

tartalmaz szabálysértési tényállást.

Tisztelt Képviselő-testület!

Mindezek alapján kérem, hogy szíveskedjenek az előterjesztésben foglaltakat megvitatni, majd a mellékelt rendelet-tervezet szerint a szabálysértési tényállásokat a megjelölt önkormányzati rendeletekben hatályon kívül helyezni.

M a r t f ű, 2012. május 11.

                                                                                                                                 Dr. Kiss Edit 
Készítette: Hegedűsné Blaskó Anikó

                  irodavezető  
Látta:         Szász Éva

                  aljegyző  
